News Update: เจ้าชายซาอุฯ แจกโรลส์-รอยซ์ อัดฉีดนักเตะทุกคน หลังเฉือนชนะอาร์เจนตินา ราคาขายในไทยสูงถึง 53 ล้านบาท - FINNOMENA
เจ้าชายซาอุดีอาระเบียแจก Rolls-Royce Phantom คันละกว่า 50 ล้านบาท อัดฉีดนักเตะที่เฉือนชนะทีมชาติอาร์เจนตินา 2-1 ในการแข่งขันรอบแบ่งกลุ่มในศึกสู้บอลโลกทุกคน
24 พ.ย. 2565

เจ้าชายซาอุดีอาระเบียแจก Rolls-Royce Phantom คันละกว่า 50 ล้านบาท อัดฉีดนักเตะที่เฉือนชนะทีมชาติอาร์เจนตินา 2-1 ในการแข่งขันรอบแบ่งกลุ่มในศึกสู้บอลโลกทุกคน
ประชาชาติธุรกิจรายงานว่า Suhel Seth นักธุรกิจชาวอินเดีย รวมถึง Awab Alvi ทันตแพทย์และนักเคลื่อนไหว โพสต์ผ่านทวิตเตอร์ ระบุว่า เจ้าชายมุฮัมมัด บิน ซัลมาน บิน อับดุลอะซีซ อาล ซะอูด มกุฎราชกุมารแห่งซาอุดีอาระเบีย ประกาศอัดฉีดนักกีฬาฟุตบอลทีมชาติที่ลงสู้ศึกฟุตบอลโลก 2022 รอบสุดท้าย
โดยมอบรถยนต์ Rolls-Royce Phantom ให้กับทีมนักกีฬาทุกคน หลังทำผลงานเฉือนเอาชนะทีมชาติอาร์เจนตินาไปได้ 2-1 ซึ่งถือเป็นการจบสถิติไร้พ่าย 36 นัดติดต่อกันของทีมอาร์เจนตินาไปโดยปริยาย
ชัยชนะในรอบแบ่งกลุ่มดังกล่าวทำให้ยซาอุดีอาระเบียคว้า 3 คะแนนขึ้นเป็นอันดับ 1 ในกลุ่ม C นับเป็นทีมจากเอเชียทีมแรกที่คว้าชัยชนะในฟุตบอลโลก 2022 โดยก่อนหน้านี้ ทางการประกาศให้วันที่ 23 พ.ย. เป็นวันหยุดเพื่อฉลองชัยชนะครังนี้
สำหรับราคาของรถยนต์ Rolls-Royce Phantom อยู่ที่ 460,000-550,000 ดอลลาร์ คิดเป็นเงินไทยประมาณ 16-19 ล้านบาท ขณะที่ราคาขายในประเทศไทยนั้นสูงถึง 53 ล้านบาท
อ้างอิง: https://www.prachachat.net/world-news/news-1128518 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
Rolls-Royce Phantom
ซาอุดีอาระเบีย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA